[{"text_idx": "#000003", "text": "Y Gymraeg yn y Coleg"}, {"text_idx": "#000004", "text": "Darpariaeth Cyfrwng Cymraeg a Dwyieithog"}, {"text_idx": "#000006", "text": "ddweud wrthym eich bod yn siarad Cymraeg er mwyn i ni allu eich cefnogi a\u2019ch darparu ag amrywiaeth o gyfleoedd Cymraeg\neich bod yn gallu ennill gwobr ariannol am gwblhau gwaith yn Gymraeg"}, {"text_idx": "#000008", "text": "Os nad ydych yn teimlo\u2019n ddigon hyderus i astudio cwrs yn gyfan gwbl drwy gyfrwng y Gymraeg, beth am astudio rhan ohono drwy\u2019r Gymraeg?"}, {"text_idx": "#000009", "text": "Mae cymorth ar gael i fyfyrwyr a phrentisiaid sy\u2019n astudio cyrsiau yn rhannol drwy gyfrwng y Gymraeg er mwyn eu cynorthwyo i wella eu sgiliau iaith llafar ac ysgrifenedig."}, {"text_idx": "#000013", "text": "Bydd y Ti\u0302m Datblygu\u2019r Gymraeg yn hapus i\u2019ch cefnogi i gymryd rhan yng nghyfleoedd Cymraeg y coleg."}, {"text_idx": "#000015", "text": "Bob blwyddyn, caiff myfyrwyr y cyfle i wneud cais i fod yn Llysgennad y Gymraeg. Prif nod y ro\u0302l hon yw cefnogi\u2019r coleg i hybu\u2019r Gymraeg mewn meysydd penodol a chynorthwyo i greu cyfleoedd i fyfyrwyr ddefnyddio\u2019u Cymraeg tra eu bod yn astudio yma. Mae hefyd yn rhoi mwy o gyfle i\u2019r Llysgenhadon gymryd rhan mewn mwy o weithgareddau trwy gyfrwng y Gymraeg."}, {"text_idx": "#000016", "text": "Dyma ein Llysgenhadon Y Gymraeg 2022/23:"}, {"text_idx": "#000020", "text": "Mae manteision addysgol, cyflogadwyedd a chymdeithasol o allu siarad dwy iaith:"}, {"text_idx": "#000022", "text": "Mae eich sgiliau dwyieithog yn hynod werthfawr a dylech fanteisio ar y cymorth y gallwn ei roi i chi i ddatblygu\u2019r sgiliau hynny ymhellach."}, {"text_idx": "#000024", "text": "Profiadau myfyrwyr a phrentisiaid o astudio\u2019n ddwyieithog"}, {"text_idx": "#000025", "text": "\u201cEr i mi nawr ddod i ddiwedd fy amser yma yng Ngholeg Sir Benfro, mae\u2019r profiad o ddysgu fy nghrefft yma wedi bod yn arbennig. A dwi\u2019n sicr na fyddwn i wedi mwynhau cymaint, na chwblhau fy ngwaith i\u2019r safon wnes i heb y cyfle o allu astudio a chwblhau gwaith trwy gyfrwng y Gymraeg a\u2019r Saesneg. I unigolyn fel fi sydd wedi derbyn ei addysg trwy gyfrwng y Gymraeg trwy ei oes, roedd y newid syfrdanol o astudio popeth yn Saesneg yn syth wedi bod yn heriol. Gyda fy sgiliau iaith Gymraeg tipyn yn gryfach na fy Saesneg, ac wedi derbyn fy addysg gynradd ac uwchradd i gyd hyd yn hyn trwy\u2019r Gymraeg, roedd yn anodd dysgu trwy iaith ddieithr i raddau. Pan ddaeth y coleg a\u0302\u2019r cyfle euraidd hyn o fy ngalluogi i astudio\u2019n ddwyieithog ata i, fe neidiais ato yn syth. Roeddwn yn gwybod byddai astudio a chwblhau gwaith yn fy mamiaith yn mynd i wella fy mhrofiad a safon gwaith yn aruthrol a dwi\u2019n ddiolchgar iawn i\u2019r Coleg am eu gwaith caled o ddarparu hyn i mi fel myfyriwr.\u201d"}, {"text_idx": "#000026", "text": "\u201cFel dysgwr ail iaith, ro\u2019n i\u2019n ffodus i allu ymdrochi yn y Gymraeg o ddechrau fy astudiaethau yn y coleg. Ochr yn ochr a\u0302 fy Lefel A, ges i gefnogaeth i gwblhau\u2019r Fagloriaeth yn ddwyieithog a mynd ymlaen i ennill gwobr am hyn. Mae\u2019r coleg yn ffodus i gael cymaint o staff sy\u2019n siarad Cymraeg a rhai hefyd sy\u2019n dysgu. Felly, gyda digwyddiadau fel Diwrnod Shwmae, mae\u2019n hyfryd gweld y gymuned Gymraeg yn dod at ei gilydd. Mae dysgu Cymraeg yng Ngholeg Sir Benfro wedi rhoi llawer o gyfleoedd i fi er enghraifft cymryd rhan mewn Podlediad gyda Nick Yeo, cyrraedd rownd derfynol Cystadleuaeth Medal Bobi Jones Yr Urdd ac agor Atriwm y Coleg yn ddwyieithog gyda\u2019r Gweinidog Addysg Jeremy Miles. Gyda chefnogaeth fy narlithwyr a staff Cymraeg y coleg, rydw i wedi dechrau fy ngyrfa fel Tiwtor Cefnogi Dwyieithrwydd yn y coleg, i gefnogi dysgwyr eraill gyda fy angerdd tuag y Gymraeg.\u201d"}, {"text_idx": "#000027", "text": "\u201cPan glywais fod cyfle i mi gwblhau fy nghymhwyster yn y Gymraeg meddyliais y byddwn yn rhoi cynnig arni i weld sut y byddwn yn dod ymlaen. Gan fy mod yn siaradwr iaith gyntaf teimlais efallai y byddai'n fy helpu i wella fy Nghymraeg ac yn fy ngalluogi i ddod yn fwy hyderus i'w ddefnyddio yn fy ngweithle gan y byddwn yn dysgu termau newydd yn y Gymraeg. Rwy'n meddwl bod cwblhau fy ngwaith coleg yn y Gymraeg nid yn unig wedi rhoi hwb i fy hyder ond wedi gwella fy ngeirfa trwy gydol yr unedau a gwblhawyd gennyf. Roedd hefyd yn ei gwneud hi'n llawer haws wrth gyfathrebu a\u0302 siaradwyr Cymraeg eraill yn y gwaith. Gallai'r rhain gynnwys staff a chleifion ar fy ward. Mae llawer o unigolion hy\u0302n yn cyfeirio'n o\u0302l at eu hiaith gyntaf felly roedd siarad Cymraeg yn fonws enfawr iddynt. O ganlyniad, rydw i hefyd wedi cael llawer o gefnogaeth wrth wneud fy ngwaith yn y Gymraeg sydd wedi fy ngalluogi i wneud dros hanner y cwrs yn y Gymraeg. Wrth datblygu fy Nghymraeg mae\u2019n rhoi'r gallu i mi gyfathrebu mewn dwy iaith, ar lafar ac yn ysgrifenedig.\u201d"}, {"text_idx": "#000028", "text": "Oes gennych chi gwestiynau? Ffoniwch ni!"}]